In nomine Domini. Ego Nadalis dono Deo et Sancto Petro de rebus meis quæ sunt sitæ in pago Matisconensi, in agro Rufiacensi, in villa Lornant: hoc est vinea una, quæ terminat a mane via publica, a medio die terra Sancti Petri et Ansiardi, a sero terra Constantii et Udberti cum suis heredibus, a cercio via publica, pro anima mea, in tali ratione ut quamdiu vixero teneam et possideam, post quoque discessum meum ad Sanctum Petrum perveniat, et omni anno pro investitura sextarios II persolvam. S. Nadalis, qui cartam istam fieri et firmari rogavit. S. Adalelmi. S. Anselmi presbiteri. S. Adam. S. Rotgerii. S. Idberti. S. Isinbranni. S. Amaldi. Rotbertus levita scripsit.